**สุภาษิตคำโคลง**

**พระพุทธเจ้าทรงแสดงปฐมเทศนาธัมมจักกัปปวัตนสูตร**

**โปรดเบญจวัคคีย์ให้ได้ดวงตาเห็นธรรม**

รักษาศีลให้ยิ่ง ตนรักษ์ ทรัพย์นา

ระวังโจรภัยจัก ลักล้วง

แม้พลาดพล้ำมัก ศีลเสื่อม

**บาปธรรม๑**ดั่งหนึ่งด้วง เดื่อไม้ในแมลง

**วิสุทธิมรรค๒**แก้ ในบาลี

สำรวมกายินทรีย์ มั่นไว้

รักษาศีลจึ่งมี ผลมาก

ดับราคคือรูปให้ พิศเพี้ยงอสุภัง

มิสำรวมไว้ซึ่ง **อินทรีย์๓**

บาปธรรมจักย่ำยี เหยียบได้

ทางจักษุโสตินทรีย์ กายหนึ่ง

จักหน่วงดวงจิตให้ ฝ่ายข้างบาปธรรม

คือพระอังคิษเจ้า ภิกษุ

**ดำฤษณะ๔**ยังไป่ลุ ล่วงได้

เศร้าโศกด้วยจักขุ ยลรูป หญิงนา

**บิณดา๕**ทุ่มไว้ รุ่มเร้ากามกวน

๑ ได้แก่ โลภ โกรธ หลง

๒ ชื่อคัมภีร์สุทธิมรรค อธิบาย ศีล สมาธิ ปัญญา

๓ สำรวมอินทรีย์ คือ ไม่ให้ยินดียินร้ายในเวลาเห็นรูป ฟังเสียง ดมกลิ่น ลิ้มรส

รับอารมณ์ ที่จะพึงถูกต้องด้วยกาย เช่น เย็น ร้อน และระวังไม่ให้กิเลส

ครอบงำใจในเวลารับรู้อารมณ์ทางอินทรีย์ทั้งหก

๔ ความปรารถนา, ความอยาก

๕ คือบิณฑะ หมายถึง ก้อนข้าว